钦定古今图书集成/明伦汇编/闺媛典/第045卷 > 邓赕诏妻慈善
## 钦定古今图书集成/明伦汇编/闺媛典/第045卷 > 邓赕诏妻慈善

按《云南通志》：“慈善，邓川人。开元间，南诏合六诏为一，
遂因星回节会晏以火灭之。明日，各诏妻寻夫骸，不
识，惟慈善舁之以归。初，慈善止夫无行，行必得祸。弗
听，乃以铁钏约其臂而别。至是，果罹祸，认钏而得夫
骸。南诏主以币聘之，善以夫未葬为辞。乃治葬事竣，
坚闭其城。南诏主发兵围之，三月食尽，盛服端坐而”
卒。南诏悔，旌其城曰“德源。”